CELEX: 62011TN0553
Language: et
Date: 2011-10-14 00:00:00
Title: Kohtuasi T-553/11: 14. oktoobril 2011 esitatud hagi — European Dynamics Luxembourg versus EKP

7.1.2012   
            
            
               ET
            
            
               Euroopa Liidu Teataja
            
            
               C 6/20
            
         14. oktoobril 2011 esitatud hagi — European Dynamics Luxembourg versus EKP
   (Kohtuasi T-553/11)
   2012/C 6/37
   Kohtumenetluse keel: inglise
   
      Pooled
   
   
      Hageja: European Dynamics Luxembourg (Ettelbrück, Luksemburg) (esindajad: advokaadid N. Korogiannakis ja M. Dermitzakis)
   
      Kostja: Euroopa Keskpank
   
      Nõuded
   
   
               —
            
            
               Tühistada kostja otsus lükata tagasi hageja juhitava ja esindatava ajutise konsortsiumi ühispakkumine, mis esitati vastuseks kutsele osaleda pakkumises viitenumbriga 14159/IS/2010 (ELT 2011/S 75-121894), eelkõige selle hanke osas 1 märgitud teenuste osas;
            
         
               —
            
            
               tühistada kostja otsus jätta rahuldamata hageja vaie, mis esitati vastavalt vaidemenetlusele, mida reguleerivad eespool nimetatud pakkumiskutse jagu IV.2.1 ja otsuse EKP/2007/5 (1) artikli 33 tingimused;
            
         
               —
            
            
               tühistada kostja kõik asjassepuutuvad otsused;
            
         
               —
            
            
               mõista kostjalt välja hagejale tekitatud kahju hüvitis summas 2 000 000 eurot vastavalt ELTL artiklitele 256, 268 ja 340 valdusaluses hankemenetluses võimaluse kaotamise ning tema maine ja usaldusväärsuse kahjustamise eest;
            
         
               —
            
            
               mõista kostjal välja hageja kohtukulud ja muud käesoleva hagiga seotud kulud.
            
         
      Väited ja peamised argumendid
   
   Oma hagiavalduse põhjenduseks esitab hageja neli väidet.
   
               1.
            
            
               Esimese väite kohaselt on kostja rikkunud põhjendamiskohustust ega ole teinud teatavaks edukaks tunnistatud pakkuja suhtelisi eeliseid. Lisaks väidab hageja, et kostja kasutas ebamäärast valikukriteeriumit, võttis hindamise käigus kasutusele uue kriteeriumi ning ei järginud otsuse EKP/2007/5 artikli 28 lõikes 3 sätestatut. Lõpuks märgib hageja, et kostja rikkus kaitseõigusi ning läbipaistvuse ja hea halduse põhimõtet.
            
         
               2.
            
            
               Teise väite kohaselt on kostja teinud ilmseid hindamisvigu, sest ta ei järginud otsuse EKP/2007/5 artiklit 25 ega pakkumistingimusi.
            
         
               3.
            
            
               Kolmanda väite kohaselt on kostja rikkunud otsuse EKP/2007/5 artiklit 20 ja hea halduse põhimõtet.
            
         
               4.
            
            
               Neljandas väites märkis hageja, et tema vaide vastuvõetamatuks tunnistamise tõttu on kostja rikkunud otsuse EKP/2007/5 artikli 28 lõiget 3.
            
         
      (1)  Euroopa Keskpanga 3. juuli 2007. aasta otsus hangete teostamise korra kehtestamise kohta (ELT 2007 L 184, lk 34)